थानेसर महाभारत काल की कथाओं से जुडा एक प्राचीन शहर और आधुनिक हरियाणा राज्य में घग्गर नदी के तट पर स्थित एक महत्वपूर्ण हिंदू तीर्थस्थल है । अपने सातवें आक्रमण में महमूद ने इसी थानेसर को लूटा और सभी मूर्तियों को तोड़ दिया। एक मूर्ति तो ले जाकर ग़ज़नी की भव्य मस्जिद की सीढ़ियों पर लगाई गई, ताकि वह प्रतिदिन नमाजियों के पैरों तले रोंदी जाए । मंदिरों में से एक में 450 मिस्कल या लगभग 2 किलोग्राम वजन का एक रूबी पाया गया था। यह दर्ज किया गया है: “इस अवसर पर, महमूद की सेना जब गजनी लौटी, तब उनके साथ लगभग 200,000 (दो लाख) कैदी और बहुत अधिक धन संपदा थी | इस धन ने गजनी का नक्शा ही बदल दिया और राजधानी एक भारतीय शहर की तरह दिखाई देने लगी – शिविर में कोई सैनिक ऐसा नहीं था, जिसके पास कई गुलाम या प्रचुर धन न हो ।